Publication: Magyar Közlöny
Issue: MK-2000-14 (Year: 2000, Number: 14)
Era: 1990-2004
Section: 
Paragraph Index: 39

3. Jelen Megállapodás hatályban marad, amíg egyhangú megállapodással fel nem mondják, vagy más Megállapodás fel nem váltja, annak tudomásulvételével, hogy a Megállapodás teljes felmondása nem mentesíti a Feleket a jelen Megállapodás alapján hozzáférhetővé tett információk védelmének kötelezettsége alól. XI. Cikk Az Észak-atlanti Szerződés tagállamai által 1955. június 22-én, Párizsban aláírt, a nukleáris információkkal kapcsolatos együttműködésről szóló Megállapodás VI. (4) Cikkében foglaltakkal szemben jelen Megállapodás hatálybalépésével a fenti Megállapodás hatályát veszti, tudomásul véve, hogy az annak alapján közölt információk minden tekintetben a jelen Megállapodás szerint átadott információnak minősülnek. XII. Cikk Jelen Megállapodás attól a naptól datálódik, amelyen aláírásra megnyílik, és aláírásra nyitva áll mindaddig, míg az Észak-atlanti Szerződés valamennyi tagállama aláírásával el nem látja. Fentiek hiteléül az alulírott képviselők jelen Megállapodást aláírták saját államaik, az Észak-atlanti Szerződés tagállamai és az Észak-atlanti Szerződés Szervezete nevében. Készült Párizsban, 1964. június 18-án, angol és francia nyelven, melyek szövege egyaránt hiteles és eredeti példányát az Amerikai Egyesült Államok Kormányának irattárában helyezik letétbe.”

Source: https://magyarkozlony.hu/hivatalos-lapok/77c2ceecf6e7efec9494d1aec047a7d9a685dd01/dokumentumok/6ee390f3a1783b7e5ec1306423685b4bd7fd6f6f/letoltes